**Jautājumi un atbildes-3.**

1. **Jautājums** :

Pēc mūsu aprēķiniem sadaļā „Labiekārtojums” zemes darbu apjomi ir nekorekti. Ja ir iespējams, lūdzam precizēt, vai nav radusies kļūda. ***(Lūdzam pievienot attiecīgās projekta sadaļas lapas .dwg formātā, lai pretendents varētu šo apjomu aprēķināt)***

**Atbilde**

Jautājums ir uzdots nekorekti. Ja, jūsuprāt, ir kļūda, tad norādiet, kurā pozīcijā apjoms nesakrīt un cik tam jābūt pēc jūsu aprēķiniem.

Pretendentam ir jādod izcenojums vadoties pēc GP rasējumiem, kuri ir pievienoti.

1. **Jautājums** :

Nav saprotams, kur atrodas metāla barjeras tāmes 4.1 sadaļā, kuras uzrādītas ar numuru 39.

 **Atbilde**

Metāla barjera domāta ceļu norobežošanai pie luksofora pie Rīgas ielas un pie Kronvalda un Lāčplēša (gājēju) ielas. Skatīt lapu GP-6.

1. **Jautājums** :

Projektā nav atrodama parapetu margu specifikācija.

**Atbilde**

Parapeta margu kopējais garums ir 261,1m.

1. **Jautājums** :

Lūdzam pievienot detalizētu dzegas mezgla risinājumu.

**Atbilde**

Pievienots jau 19.jūlijā.

1. **Jautājums** :

Nav atrodama informācija par nesošo profilu galvenās ieejas jumta konstrukcijai.

**Atbilde**

Skatīt „Jautājumus un atbildes-2” , ievietotas 19.07.2014.

1. **Jautājums** :

Tāmes specifikācijā trūkst G-7\* grīdas segums.

**Atbilde**

G-7\* grīdas segums ir tāmē 1-9 „Kāpnes”.

1. **Jautājums** :

Nesakrīt griestu apjomi, trūkst masīvkoka griesti. Projektā atrodams, bet tāmē nav.

**Atbilde**

 Piedāvājumu sagatavot pēc tāmes, projektā tiks veiktas izmaiņas. Šīs izmaiņas jau ievietotas pie iepirkuma dokumentiem 1.jūlijā.

1. **Jautājums** :

Projektā paredzēts tonēts gatavais minerālais apmetums, bet specifikācijā norādīts minerāls, krāsots apmetums. Vai tiešām paredzēts būs spilgts perlamutra , sudrabkrāsas tonis fasādei?

**Atbilde**

Pareizi ir tonēts gatavais apmetums. Tāme 1-13”Fasāde” ir koriģēta: izņemtas pozīcijas: „ Fasādes krāsošana ar gruntskrāsu” un „Fasādes krāsošana ar fasādes krāsu”.

1. **Jautājums** :

Forbo connect bristle nav norādīts biezums kājslauķiem.

**Atbilde**

Ir norādīts, skatīt AR-2.

1. **Jautājums** :

Ārdarbu labiekārtojums (atkritumu urna, soliņš, velostatīvs) pēc fotogrāfijām un kodiem nav atrodams.

**Atbilde**

Atkritumu urna - <http://www.stylepark.com/en/mmcite/diagonal-dg115-145-165?nr=3>

soliņš - <http://www.stylepark.com/en/mmcite/preva-urbana-lpu251-252>

velostatīvs -<http://www.stylepark.com/en/union-public-und-street-furniture/steelwood-bike-rack-hermes?nr=2>

1. **Jautājums** :

Nav norādīts augstums karoga mastam, pacelšanas mehānisms un apgaismojums.

**Atbilde**

Karogu masts (balts) - stiklašķiedras karogu masti 10m augstumā - <http://alitana.lv/produkti/karogu-masti/stikla-skiedras-karogu-masti-6m-12m.html>

karoga masta uzgalis zelta krāsa - <http://alitana.lv/produkti/karogu-masti/aksesuari.html>

Karoga pacelšana mastā - mehāniski ar rokām.

1. **Jautājums** :

Mēbeļu iekārtu specifikācijai nav detalizētu skiču. Laminētas WC kabīnes norādītas tekošajos metros? Ir neskaidrs no kurienes ir apjoms – 160 tm.

**Atbilde**

Skatīt „Jautājumus un atbildes-2” , ievietotas 19.07.2014.

1. **Jautājums** :

Vai sensoro laboratorijas mēbeļu komplektācija ir tāda, kā norādīta attēlos? Ja jā, tad lūdzam norādīt detalizētu komplektāciju.

**Atbilde**

Detalizāciju izstrādā būvniecības laikā pēc ražotājfirmas izvēles un precizējumiem par tehnoloģiju ar pasūtītāju.